Ehdotus NEUVOSTON PÄÄTÖS AKT–EU-ministerineuvostossa esitettävästä Euroopan unionin kannasta Somalian liittotasavallan asemaan suhteessa Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden väliseen kumppanuussopimukseen /* COM/2013/0272 final - 2013/0145 (NLE) */





PERUSTELUT Afrikan, Karibian ja Tyynenmeren valtioiden ryhmän jäsenet, jäljempänä ’AKT-valtiot’, sekä Euroopan yhteisö ja sen jäsenvaltiot allekirjoittivat Cotonoussa Beninissä 23. kesäkuuta 2000 kumppanuussopimuksen, jäljempänä ’Cotonoun sopimus’. AKT-valtiot sekä Euroopan yhteisö ja sen jäsenvaltiot allekirjoittivat Luxemburgissa 25. kesäkuuta 2005 sopimuksen Cotonoun sopimuksen muuttamisesta. Muutettu Cotonoun sopimus tuli sen 93 artiklan 3 kohdan mukaisesti voimaan 1. heinäkuuta 2008 sen jälkeen, kun Euroopan yhteisö ja sen jäsenvaltiot sekä kaksi kolmasosaa AKT-valtioista oli sen ratifioinut. AKT-valtiot ja Euroopan unioni allekirjoittivat Ouagadougoussa 22. kesäkuuta 2010 sopimuksen Cotonoun sopimuksen muuttamisesta toisen kerran. Tätä sopimusta on sovellettu väliaikaisesti 31. lokakuuta 2010 alkaen. Somalian liittotasavallan ulkoasioiden ja kansainvälisen yhteistyön ministeri Fawzia Yusuf Adam esitti tarkkailijan asemaa ja sitä seuraavaa Cotonoun sopimukseen liittymistä koskevan virallisen hakemuksen sopimuksen 94 artiklan mukaisesti 25. helmikuuta 2013 päivätyssä kirjeessään, joka lähetettiin Euroopan unionin neuvoston pääsihteeristön kautta EU:n korkealle edustajalle, komission varapuheenjohtaja Catherine Ashtonille ja AKT–EU-ministerineuvoston puheenjohtajalle. Euroopan unionin olisi vastattava myönteisesti tähän hakemukseen, joka olisi hyväksyttävä AKT–EU-ministerineuvoston virallisella päätöksellä 6. ja 7. kesäkuuta 2013 Brysselissä pidettävässä ministerineuvoston kokouksessa. Asiasta tiedotetaan Euroopan parlamentille Euroopan unionin toiminnasta tehdyn sopimuksen 218 artiklan 10 kohdan mukaisesti. Näin ollen komissio ehdottaa, että neuvosto hyväksyy liitteenä olevan ehdotuksen EU:n kannaksi, joka koskee Somalian liittotasavallan asemaa suhteessa muutettuun Cotonoun sopimukseen. 2013/0145 (NLE) Ehdotus NEUVOSTON PÄÄTÖS AKT–EU-ministerineuvostossa esitettävästä Euroopan unionin kannasta Somalian liittotasavallan asemaan suhteessa Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden väliseen kumppanuussopimukseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitettu kumppanuussopimus[1], sellaisena kuin se on muutettuna ensimmäisen kerran Luxemburgissa 25 päivänä kesäkuuta 2005[2], jäljempänä ’Cotonoun sopimus’, tuli voimaan 1 päivänä heinäkuuta 2008 sopimuksen 93 artiklan 3 kohdan mukaisesti. Cotonoun sopimusta muutettiin toisen kerran Ouagadougoussa 22 päivänä kesäkuuta 2010[3]. Cotonoun sopimuksen toista muutosta on sovellettu väliaikaisesti 31 päivästä lokakuuta 2010[4]. (2) Cotonoun sopimuksen 94 artiklan mukaan jonkin valtion tekemä sopimukseen liittymistä koskeva hakemus esitetään AKT–EU-ministerineuvostolle sen hyväksyttäväksi. (3) Somalian liittotasavalta esitti 25 päivänä helmikuuta 2013 Cotonoun sopimuksen 94 artiklan mukaisesti hakemuksen Cotonoun sopimukseen liittymiseksi. (4) Euroopan unionin olisi kannatettava sitä, että AKT–EU-ministerineuvosto hyväksyy Somalian liittymisen sopimukseen, ja Somalian liittotasavallan olisi talletettava liittymisasiakirjansa Cotonoun sopimuksen tallettajille eli Euroopan unionin neuvoston pääsihteeristöön ja AKT-valtioiden sihteeristöön. (5) Tämän vuoksi olisi aiheellista muodostaa AKT–EU-ministerineuvostossa esitettävä EU:n kanta, ON HYVÄKSYNYT TÄMÄN PÄÄTÖKSEN: Ainoa artikla AKT–EU-ministerineuvostossa esitettävänä Euroopan unionin kantana on hyväksyä Somalian liittotasavallan hakemus saada tarkkailijan asema ja liittyä sen jälkeen Cotonoun sopimukseen, sellaisena kuin se on muutettuna Luxemburgissa ja Ouagadougoussa, tähän päätökseen liitettyyn AKT–EU-ministerineuvoston päätösluonnokseen sisältyvillä ehdoilla. Liitteenä olevaan AKT–EU-ministerineuvoston päätösluonnokseen tehtävistä muodollisista ja vähäisistä muutoksista voidaan sopia tätä päätöstä muuttamatta. Tehty Brysselissä Neuvoston puolesta Puheenjohtaja LIITE Luonnos AKT–EU-MINISTERINEUVOSTON päätös N:o…/…., annettu …, Somalian liittotasavallan tarkkailijan asemasta ja sitä seuraavasta liittymisestä Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden väliseen kumppanuussopimukseen AKT–EU-MINISTERINEUVOSTO, joka ottaa huomioon Cotonoussa 23 päivänä kesäkuuta 2000 allekirjoitetun Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen[5], sellaisena kuin se on muutettuna ensimmäisen kerran Luxemburgissa 25 päivänä kesäkuuta 2005[6] ja toisen kerran Ouagadougoussa 22 päivänä kesäkuuta 2010[7], jäljempänä ’Cotonoun sopimus’, ja erityisesti sen 94 artiklan, ottaa huomioon AKT–EY-ministerineuvoston työjärjestyksen vahvistamisesta 8 päivänä maaliskuuta 2005 tehdyn AKT–EY-ministerineuvoston päätöksen N:o 1/2005[8] ja erityisesti sen 8 artiklan 2 kohdan, sekä katsoo seuraavaa: (1) Cotonoun sopimus tuli voimaan sen 93 artiklan 3 kohdan mukaisesti 1 päivänä heinäkuuta 2008. Sitä muutettiin ensimmäisen kerran Luxemburgissa 25 päivänä kesäkuuta 2005 ja toisen kerran Ouagadougoussa 22 päivänä kesäkuuta 2010. Toista muutosta on sovellettu väliaikaisesti 31 päivästä lokakuuta 2010[9]. (2) Cotonoun sopimuksen 94 artiklan mukaan jonkin valtion tekemä sopimukseen liittymistä koskeva hakemus esitetään AKT–EU-ministerineuvostolle sen hyväksyttäväksi. (3) Somalian liittotasavalta esitti 25 päivänä helmikuuta 2013 Cotonoun sopimuksen 94 artiklan mukaisesti hakemuksen saada tarkkailijan asema ja liittyä sen jälkeen Cotonoun sopimukseen. (4) Somalian liittotasavallan olisi talletettava liittymisasiakirja Cotonoun sopimuksen tallettajille eli Euroopan unionin neuvoston pääsihteeristöön ja AKT-valtioiden sihteeristöön, ON PÄÄTTÄNYT SEURAAVAA: 1 artikla Liittymistä ja tarkkailijan asemaa koskevan hakemuksen hyväksyminen Hyväksytään Somalian liittotasavallan hakemus liittyä Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitettuun kumppanuussopimukseen, sellaisena kuin se on muutettuna ensimmäisen kerran Luxemburgissa 25 päivänä kesäkuuta 2005 ja toisen kerran Ouagadougoussa 22 päivänä kesäkuuta 2010. Somalian liittotasavallan on talletettava liittymisasiakirja sopimuksen tallettajille eli Euroopan unionin neuvoston pääsihteeristöön ja AKT-valtioiden sihteeristöön. Ennen sopimukseen liittymistä Somalian liittotasavalta voi osallistua neuvoston istuntoihin tarkkailijana. 2 artikla Voimaantulo Tämä päätös tulee voimaan sitä päivää seuraavana päivänä, jona se hyväksytään. Tehty AKT–EU-ministerineuvoston puolesta Puheenjohtaja [1] EYVL L 317, 15.12.2000, s. 3. [2] Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen muuttamisesta (EUVL L 209, 11.8.2005, s. 27). [3] Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta (EUVL L 287, 4.11.2010, s. 3). [4] AKT–EU-ministerineuvoston päätös N:o 2/2010, tehty 21 päivänä kesäkuuta 2010, EUVL L 287, 4.11.2010, s. 68. [5] EYVL L 317, 15.12.2000, s. 3. [6] Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen muuttamisesta (EUVL L 209, 11.8.2005, s. 27). [7] Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta (EUVL L 287, 4.11.2010, s. 3). [8] EUVL L 95, 14.4.2005, s. 44. [9] AKT–EU-ministerineuvoston päätös N:o 2/2010, tehty 21 päivänä kesäkuuta 2010, EUVL L 287, 4.11.2010, s. 68.